
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Michalovce 29P/114/2024 7724204592 28. 01. 2025 JUDr. Ing. Marianna Kertésová ECLI:SK:OSMI:2025:7724204592.2
ROZSUDOK V MENE SLOVENSKEJ REPUBLIKY Okresný súd Michalovce, sudkyňou JUDr. Ing. Mariannou Kertésovou, v rodinnoprávnej veci navrhovateľky A. B., C. D., nar. XX.X.XXXX , bytom E. XX a manžela navrhovateľky F. B. , nar. X.X.XXXX , bytom E. XX , v konaní o rozvod manželstva a úpravu výkonu rodičovských práv a povinností k maloletým deťom Fabianovým a to G., nar. X.X.XXXX a D., nar. XX.X.XXXX, zastúpeným v konaní kolíznym opatrovníkom Úradom práce, sociálnych vecí a rodiny Michalovce, takto rozhodol: I. Manželstvo navrhovateľky A. B., nar. XX.X.XXXX a manžela F. B., nar. X.X.XXXX uzatvorené v Sobranciach dňa 25.4.2015, zapísané v knihe manželstiev Matričného úradu Sobrance, zväzok 9, ročník 2015 na strane 77, pod poradovým číslom 5 r o z v á d z a . II. Schvaľuje rodičovskú dohodu ohľadne úpravy výkonu rodičovských práv a povinností k maloletým deťom: G. B., nar. X.X.XXXX a D. B., nar. XX.X.XXXX v tomto znení: III. Maloleté deti zveruje do osobnej starostlivosti matky. IV. Oprávnenie zastupovať a spravovať majetok maloletých detí majú obaja rodičia. V. Otca zaväzuje povinnosťou prispievať na výživu maloletej G. B., nar. X.X.XXXX sumou vo výške 40 Eur mesačne a na maloletého D. B. , nar. XX.X.XXXX sumou vo výške 40 Eur mesačne, ktoré je otec povinný platiť k rukám matky, vždy do 15-tého dňa v mesiaci vopred, do 1.3.2025. Otca zaväzuje od 1.3.2025 povinnosťou prispievať na výživu maloletej G. B., nar. X.X.XXXX sumou vo výške 110 Eur mesačne a na maloletého D. B., nar. XX.X.XXXX, sumou vo výške 40 Eur mesačne, ktoré je otec povinný platiť k rukám matky, vždy do 15-tého dňa v mesiaci vopred. VI. Daňový bonus na maloleté deti si bude uplatňovať matka. VII. Stretávanie sa otca s maloletými deťmi upravuje tak, že otec je oprávnený stretávať sa s maloletými deťmi každý párny týždeň v kalendárnom roku od soboty od 10:00 hod. do nedele do 17:00 hod. s tým, že matka je povinná deti riadne a včas na styk pripraviť. VIII. Žiaden z účastníkov nemá nárok na náhradu trov konania. odôvodnenie: Podľa § 221 písm. a) z. č. 160/2015 Z.z. Civilný sporový poriadok (ďalej len CSP), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania.
Poučenie: Proti tomuto rozsudku odvolanie nie je prípustné, pretože všetky osoby oprávnené podať odvolanie sa po vyhlásení rozsudku vzdali odvolania (§ 368 CSP). Ak povinný dobrovoľne nesplní, čo mu ukladá vykonateľný exekučný titul, môže oprávnený podať návrh na nariadenie výkonu rozhodnutia (§ 376 CMP). Manžel, ktorý pri uzavretí manželstva prijal priezvisko druhého manžela ako spoločné priezvisko, môže do troch mesiacov po právoplatnosti rozhodnutia o rozvode manželstva matričnému úradu oznámiť, že prijíma opäť svoje predošlé priezvisko (§ 27 ods. 1 Zákona o rodine).

Zdroj: KAUZIS.SK – https://www.kauzis.sk/judikatura/r/ECLI:SK:OSMI:2025:7724204592.2 (dáta aktuálne k 15. 11. 2026). Záväzné je znenie zverejnené súdom.




